**«2011 жылғы үлгідегі және 2023 жылғы үлгідегі номиналы 5 000 теңгелік банкноттарды ауыстыру және олардың қатар айналыс кезеңін белгілеу туралы» Қазақстан Республикасының Ұлттық Банкі Басқармасының қаулысының жобасына** (бұдан әрі – Жоба)

**түсіндірме жазба**

**1. Әзірлеуші мемлекеттік органның атауы.**

Қазақстан Республикасының Ұлттық Банкі

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба номиналы 5000 теңгелік банкноттардың жаңа дизайнын айқындауға байланысты, сондай-ақ 2011 жылғы үлгідегі номиналы 5000 теңгелік банкноттардың және жаңа дизайнындағы 2023 жылғы үлгідегі номиналы 5000 теңгелік банкноттарды ауыстыру және қатар айналыс кезеңін белгілеу мақсатында әзірленді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау мемлекеттік бюджеттен қаржы бөлуді талап етпейді.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге теріс әсер етпейді.

**5. Нақты мақсаттар мен күтілетін нәтижелердің мерзімдері.**

Осы жоба Қазақстан Республикасының ұлттық валютасы банкноттың жаңа дизайнын айқындауға байланысты ауыстыру және қатар айналыс кезеңін белгілеу мақсатында әзірленді.

Күтілетін нәтижелердің мерзімі - ескі үлгідегі банкноттар мен жаңа үлгідегі банкноттардың 2023 жылғы 25 желтоқсаннан 2024 жылғы 24 желтоқсанға дейін қатар айналыс кезеңі аяқталғаннан кейін, ескі үлгідегі банкноттар Қазақстан Республикасының бүкіл аумағындағы айналыстан алынады.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.**

«Номиналы 5 000 теңгелік банкноттың жаңа дизайнын және оны айналысқа шығару күнін айқындау туралы» Қазақстан Республикасы Ұлттық Банкі Басқармасының 2023 жылғы 26 қыркүйектегі № 76 қаулысы.

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Жоқ.

**8. Нормативтік құқытық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны).**

Жоба Қазақстан Республикасы Ұлттық Банкінің www.nationalbank.kz интернет-ресурсында, сондай-ақ ашық нормативтік құқықтық актілердің интернет-порталында 2023 жылғы 15 қарашада орналастырылған, саны – 164 кБ.

**9. Әлеуметтік маңызы бар нормативтік құқықтық актінің жобасына түсіндірме жазбаны уәкілетті мемлекеттік органдардың интернет-ресурстарында орналастыру туралы ақпарат.**

Ашық нормативтік құқықтық актілердің интернет-порталында жобаны әзірлеу және орналастыру туралы хабарламасы бар пресс-релиз Қазақстан Республикасы Ұлттық Банкінің www.nationalbank.kz интернет-ресурсында орналастырылды.

**10. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Жеке кәсіпкерлік субъектілерінің шығындарын төмендету және (немесе) ұлғайту көзделмейді.

# Қазақстан Республикасы

# Ұлттық Банкі Төрағасы Т.М. Сүлейменов